આજકાલ ભાગ્યેજ ટ્રાવેલિંગ કરતી વ્યક્તિ પણ મોબાઈલ પાવર બેંક ધરાવે છે, એટલે આ એસેસરી યાદ દેવડાવવાની જરૂર નથી પરંતુ જ્યારે પણ તમે તમારી બેગ પેક કરતા હોવ ત્યારે સંપૂર્ણપણે ચાર્જ થયેલી પાવર બેંક તેમાં રાખવાનું ભૂલતા નહીં. આ ઉપરાંત આ પાવર બેંકને પ્રવાસ દરમિયાન પણ પણ સમયાંતરે ચાર્જ કરવી જરૂરી છે નહીં તો આપણે ફરીથી ઠેરના ઠેર રહી જઈશું. સામાન્ય મોબાઈલ ફોન ચાર્જર પણ આજકાલ જે પાવર બેંક મળે છે તેની સાથે આરામથી સીંક થઇ જતું હોય છે આથી ભલે તમારી પાસે પાવર બેંક હોય પરંતુ ચાર્જર લેવાનું પણ યાદ રાખવું પડશે. બની શકે તો આ બંને એસેસરીઝ બેગમાં એવી રીતે રાખજો કે અંધારામાં પણ જો મોબાઈલ ચાર્જીંગની જરૂર પડે તો તમારો હાથ સીધો જ આ બંને વસ્તુ પર જ પડે અને તેને બહુ શોધવા ન પડે. એક વધારાની ટીપ અહીં એ આપવાની કે જો તમે હજીસુધી પણ પાવર બેંક ખરીદી નથી અને ખરીદવાનો વિચાર કરતા હોવ તો ટોર્ચવાળી પાવર બેંક ખરીદજો, જે કેમ્પિંગ અથવાતો ગ્રામીણ વિસ્તારમાં અત્યંત આશીર્વાદરૂપ બની રહેશે.